La Cavalcada de l’Humor arriba a Burjassot l’últim dia de febrer
2025-07-24

Immers en els actes programats per l’Agrupació de Falles, presidida per Iván Heredia Cortés i amb la col·laboració de la regidoria de Falles, dirigida per Estefanía Ballesteros, Burjassot celebrarà el proper dissabte, 29 de febrer, la Cavalcada de l’Humor.

A partir de les 18 hores, la Cavalcada de l’Agrupació de Falles començarà des de la Plaça de l’Ajuntament i des de la Plaça Sequera. Els representants de les tretze comissions falleres del municipi ompliran els carrers de les disfresses més divertides, de crítica, d’ironia i, com no, de rialles.

Després de recórrer els carrers de Burjassot, les comissions aniran arribant a la Plaça de l’Ajuntament on seran rebuts per les seues Falleres Majors i els seus Presidents. Una vegada finalitzada la Cavalcada, la fi de festa serà sobre les 23 hores al carrer Hernán Cortés, on tindrà lloc l’actuació de l’Orquestra Valencia.